section_heading: Prvi svjetski rat
paragraph_text: Todorova u veljači 1917. na mjestu zapovjednika 2. armije zamjenjuje Ivan Lukov, dok je u kolovozu te iste godine Todorov promaknut u čin generala pješaštva, najviši čin u bugarskoj vojsci. U studenom 1917. imenovan je zapovjednikom 3. armije koja je držala položaje u Dobrudži na relativnom mirnom dijelu bojišta. U srpnju 1918. Todorov je imenovan pomoćnikom vrhovnog zapovjednika vojske Nikole Žekova. Nakon što je Nikola Žekov obolio, od početka rujna, pa do izlaska Bugarske iz rata, obnašao je dužnost vrhovnog zapovjednika vojske.thumb|lijevo|230px|Spomenik Georgiju Todorovu u parku Sv. Vrač u [[Sandanski (grad)|Sandanskom]]